سلام عليكم ورحمة الله وبركاته. اخواني واخواتي في الله شعراتي القرآنية وبصمات النور القرآنية من الجزء التمانية وعشرين. والله يسمع تحاور النبي عليه الصلاة والسلام ده النبي. وكمان قائد الدولة ودي امرأة غلبانة فقيرة عندها مشكلة اجتماعية بينها وبين زوجها. وربنا بيقول والله يسمع
تحاوركما في لغة حوار. النبي سمح ان يبقى فيه لغة حوار بينه وبين امرأة عادية بسيطة. حاكم الدولة لغة الحوار. لغة الحوار يا جماعة من اسرار ومفاتيح التربية الاجتماعية والسعادة المجتمعية. ان الراجل ينشئ لغة حوار بينه وبين مراته. وفي الاخر هو اللي بيفصل. ولكن فيه لغة حوار. لغة حوار
لغة الحوار دي كلمة سحرية لحل مشاكل رهيبة في الحياة. ان احنا نقبل لغة الحوار. ما حدش يتكبر ان اللي قدامه يحاوره وينتقد ويراجعوا ليه؟ هو انت استغفر الله العظيم انت اله؟ يعني شغل الناس اللي بتتعامل انهم الهة في الارض. ما حدش يتكلم معي. ما حدش يراجعني. ليه؟ عشان ايه؟ لا
زي بالزبط المنافقين لما قالوا للنبي هو اذن. يعني والعياذ بالله يعني لما واحد يكون ودان الكلام اللي يسمعه يصدقه. هو واحد جه قال لك كلمتين عننا تصدقوا يا رسول الله
هم اتجننوا ليه ؟ وقلبوا على النبي عليه الصلاة والسلام نفسه ليه ؟ مش مستحملين ان حد ينتقدهم. دي من صفات المنافقين. رفض لغة الحوار دي من صفات الانسان المنافق
الله يسمع تحاوركما سنة من سنن النبي عليه الصلاة والسلام. ويا سلام ان اول لقطة واول مشهد في الجزء التمانية وعشرين ان المربي قاعد بيحل مشكلة اسرية بين زوج وزوجة. اه لو الدعاء ينزلوا للحياة المجتمعية للملتزمين والملتزمات. وينزلوا زي بداية الجزء التلاتين عم يتسائلون
عن النبأ العظيم الداعية نازل في الشارع وبيتكلم عن ربنا. لما الدعاة ينزلوا لمشاكل حياة الملتزمين والملتزمات. ولما الدعاء ينزله للناس في الشوارع يكلموهم عن ربنا ساعتها والله يا جماعة الدنيا مش هتبقى زي ما هي دلوقتي. خالص
ثم يعودون لما قالوا. ربنا بيقول والذين يظاهرون من نسائهم. واحد غلطان وارتكب جريمة. وجه مع مراته بقسوة وفظاظة ومقاييس فاسدة وقال لها انت علي كظهر امي ثم يعودون لما قالوا. يعني رجع بقى لنفسه
رجع للي هو قاله وبدأ يحاسب نفسه عليه تاني وبدأ يكتشف الخطأ في الكلام اللي هو قاله تاني. برضو مفهوم تاني راقي جدا. غير مفهوم تحاوركما ولغة الحوار. مفهوم ان الانسان
عنده نقد ذات الافعال وسلوكه. انا خلاص مش عملت الحاجة ومصمم على اللي انا عملته. ثم يعودون لما قالوا. دايما افتكر كلامك. ودايما عيد اعمل واعمل تاني اعادة لكلامك وافتكر ايه اللي انت قلته وايه الغلط وخلي عندك جرأة التصحيح وجرأة الاعتراف بالخطأ مبدأ تاني جبار
في سورة سبحان الله المجادلة. الناس بتجادل كتير. والجدل لما بينتشر بيبقى الانسان محتاج انه يقف مع كلامه. وانه يقبل الحوار والرأيه والرأي الاخر فمن لم يجد فصيام شهرين متتابعين
يعني عقوبة تنكيلية باللي قال لمراته انت علي كظهر امي. يعني حرم الحلال مراته حلال. هي مراته ما لهاش اعتبار يبقى احرم الحلال. طب الشهرين المتتابعين دول مش نفس العقوبة بتاعة اللي جامع مراته في نهار رمضان؟ برضو اللي استحل الحرام. يبقى تحريم
حلال جريمة عند الله. لا تقل عن تحليل تحليل الحرام. عشان كده ده بداية الجزء التمانية وعشرين ان ربنا بيعاقب اللي جه في الحلال وحرمه. ودي نفس نهاية الجزء التمانية وعشرين. يا ايها النبي لما تحرم ما احل الله لك. يبقى ازا التشدد مصيبة زي
بالزبط زي ما التسيب مصيبة والانسان المتسيب اللي عايز الحرام يبقى حلال مصيبة. كذلك المتشدد بيكره الناس في في الدين. ده اكبر سلاح في ايد ابليس عايز الحلال يبقى حرام. اللي عايز يشد الدنيا اللي متشدد. عشان كده هم عقلية واحدة. هو نفس الحول الفكري. بس المتسيب
خاف على الناس لحد ما ضيع الدين. فقال لهم كل حاجة حلال عشان الناس ما تسبش الدين. والمتشدد خاف على الدين لحد ما ضيع هم الاتنين عندهم حول فكري وهم الاتنين عقلية مرفوضة
ان الذين يحادون الله ورسوله كبتوا. سبحان الله! ربنا قال في القرآن ان فيه عدوين للدين. يحدون الله ويشقون الله وشقون دايما بتيجي مع العدو اللي بيني وبينه معركة وجود زي اليهود. في الصورة اللي بعدها اللي هي الحشر. شقوا الله ورسوله. ليه؟ انا في شق وانت في شق. يا انا يا انت
ياما كمل يا انت تكمل لازم واحد مننا يوسع للتاني مش هينفع نعيش مع بعض في الدنيا. امال يا حدون يا حدون لأ ده مش معركة وجود، ده معركة حدود. ده زي العلمانيين الوقتي والتوك شو ؟ هو مش مشكلته ان ما يبقاش فيه متدينين في المجتمع
هو مشكلته انه المتدين ما يكلمنيش عن الحرام والحلال وما لوش دعوة اتحجبنا ولا لأ. وما لوش دعوة البنات آآ عرايا ولا لابسين وما لوش دعوة الشريعة محكمة ولا لأ وما لوش دعوة
في نايت كليبات ولا لأ ؟ ما لوش دعوة. انما موجود موجود يا باشا اتفضل واعبد ربنا ليل نهار ورح عمرة وصل وصم. بس الدين لحد باب الجامع وما يخرجش
اصل الدين عن الحياة. يعني الدين ياك قاطع رجله. لو الدين خبطه برجليه برة الجامع زي فعقروها كده. لما قطعوا رجليها قبل ما يدبحوها. الدين يعقر. الدين هو الجامع بس. فالمنافقين او العلمانيين مشكلتهم معركة حدود. ان الذين يحادون الله ورسوله. طب ايه مشكلتهم في معركة الحدود؟ الدين هيعمل لنا
الدين هيكبتنا الدين هتجيبي آآ اعمل ما تعملش. حرام تكلموا ستات. حرام الستات يبقى لهم اصحاب بعد الجواز. عشان كده ربنا اتكلم عن العلمانيين دول قال ان الذين يحدون الله ورسوله كبتوا جزاء من جنس العمل. هم فاكرين ان حدود ربنا كبت
فلما حاربوا حدود ربنا ربنا كبتهم ويجي لهم الكبت والامراض النفسية كبتوا وربنا يكبتهم ويقهر قلوبهم زي ما كانوا بيزنوا في الدين الكبت عشان كده في الاخر وللكافرين عذاب ايه؟ مهين لانه يعني والعياذ بالله ما احترمش حدود الدين. فربنا يهينه دنيا قبل
تفسحوا في المجالس اذا قيل لكم تفسحوا في المجالس. فافسحوا يفسح الله لكم. تفسحوا في المجالس. دي لما كان بقى ايه؟ مجلس النبي عليه الصلاة والسلام. خدوا الدعوة العامة انا ما اعرفش انها ذكرت في القرآن غير مرتين. دروس الفضائيات وخطب الجمعة انا لا اعلم انها ذكرت في القرآن غير مرتين. المرة الاولانية تفسحوا في المجالس الدرس
بتاع النبي عليه الصلاة والسلام لما الدين زاد. وحصل اقبال عليه. والمرة التانية اذا نودي للصلاة من يوم الجمعة. خطبة الجمعة. كل القرآن الباقي الستميت صفحة بيتكلموا عن الدعوة الميدانية. نزول الداعية في الشوارع للناس. يبقى اللي عايز يقتضي بالانبياء ويبقى مع الانبياء في الجنة. يا دعاة الى الله وانا اول واحد بكلم نفسي ينزل
الناس ينزل يدعو الناس الى الله في اماكنهم وبيوتهم واسواقهم ونواديهم ومقاهيهم ونايت كلباتهم ينزل للناس. الدعوة العامة دي حاجة بتيجي احيانا. انما معزم الوقت بيبقى اهل الباطل مانعينها اصلا مش مخليين اهل الدعوة يتكلموا زي ما هم عايزين. يبقى الاصل في الدعوة هي الدعوة الميدانية
الناس تفسحوا في المجالس دي بقى مجلس النبي عليه الصلاة والسلام بدأ يزيد. فبيجي ناس عايزة تقعد وفي ناس عايزة ايه ترحرح لأ وسع لاخوك خد اخوك جنبك في مجلس العلم ومجلس الدين. خد اخوك جنبك في الحياة
خدي اختك جنبك في كل حاجة. ساعة اخوك في الحياة. افرح ان اخوك جنبك يفسح الله لكم. ربنا يوسع عليك. كل ما تساع لاخوك ربنا يوسع عليك سبحانه وتعالى واذا وبرضه تفسحوا في المجالس لما كان بقى بدأ ييجي دايما كده يعني الواحد يلاحظها في الدرس بتاعه لما يبقى الدرس موجود ان دايما ييجي الشباب الصغننين بقى اللي ايه
اللي فاضيين ييجي من قبل الدرس بمدة فياخد الاماكن القدمانية فييجي الناس بقى الكبار والكوادر التقيلة فعايز يقعد يلاقي المكان اتزحم لأ اوعوا انسوا مقامي القديم. خلوا فيه مكان للقديم. القديم ده دايما عنده اشغال دعوية واشغال كبيرة. مش زي الشاب الصغير الفاضي اللي بيعرف ييجي بدري. وعنده لسه
لازم نحترم المقامات. لما واحد قديم يدخل في بيئة الايمان ياخد مكانه. لما واحد قديم يدخل في العمل لدين الله ياخد مكانه. يبقى ايه احترام المقامات والمقامات غير المواقع بالمناسبة. المواقع اسامة ابن زيد النبي خلاه امير على ابو بكر وعمر. وعنده سبعتاشر سنة. ده المواقع. عادي ان الصغير يمسك الكبير دي بالاهلية. دي بالخبرة
دي انما المقامات تحترم. الكبير مدى الحياة يفضل كبير الكبير مدى الحياة يفضل محترم واذا قيل انشزوا فانشزوا. النشوز هو الارتفاع. عشان كده المرأة الناشز اللي علت على انها تسمع امر جوزها. طيب انشزوا مش الارتفاع ده ان انا ان انا حضرت مجال
لأ يا حبيبي سماع الدروس والمقاطع الدينية وحضور الدروس مش ده اللي هيعليك امال ايه هيعليني تطبيق الكلام بعدها. عشان كده ربنا قال تفسحه في المجالس. طب بعد التفسح روحوا طبقوا بقى انشزوا. انشزوا اعلوا بقى. يبقى انت مش هتعلى ولا هتتطور لما تسمع
انت هتعلى وتتطور لما تطبق دين. يرفع الله الذين امنوا والذين اؤمنوا منكم والذين اوتوا العلم درجات. يرفعهم في ايه؟ ربنا ما قلش اللي بيطلب علم واللي بيحصل الايمان واللي عنده وقفات مجاهدة وكثير العبادة واللي بيحافز على اوراد عبادته. واللي بيطلب العلم وبيطلب التفسير والحديث. ده ربنا
هيرفعوا هيرفعوا في الدنيا اه هيرفعوا في في الفهم اه هيرفعوا في اليقين اه هيرفعوا في الفردوس الاعلى؟ اه هيرفعوا في المقام عند الله؟ اه. هيرفعوا في الذكر في السماوات اه
ما فيش متعلق مش موجود. يرفع في ايه؟ في كل حاجة. لا تجد قوما يؤمنون بالله واليوم الاخر يوادون من حاد الله اللي بينه وبين ربنا معركة حدود ده زي العلمانيين ما ينفعش يبقى بينا وبينه ود. اللي بيحارب حدود ربنا وبيحارب الحلال والحرام ينفع يبقى مدعو. ينفع
ان يبقى بينا ود وحب ما ينفعش. لان ده اللي بيحارب ربنا ما ينفعش يبقى حبيبك. لان حبيب حبيبي حبيبي وعدو حبيبي عدوي هو هو ده الولاء والبراء وظنوا انهم مانعتهم حصونهم هو دي مصيبة الانسان. انه دايما يتضرب بالاسباب. والاسباب ما تسعفوش وبرضه لسه مصدق الاسباب
مش يقينه في الله ظنوا انهم مانعتهم حصونهم من الله فاتاهم الله. ربنا بيحارب معنا في ارض المعركة ربنا معنا ربنا معنا. الله يسبق الصفوف الله سبحانه وتعالى وما رميت اذ رميت ولكن الله رمى. بس لو احنا اهل دين حقيقيين. ده حق وحقيقي. يحبون من هاجر
واليه جميل قوي ان اول كلمة في العلاقة بين المؤمنين يحبون. البداية حب بعد لما جه الحب من هاجر اليهم وهو جاي بقى يشاركني في الاكل يشاركني في المكان يشارك اه ما دام حب اتعلمت من مشايخي ان المكان الضيق
الف صديق المكان المكان الضيق يساع الف واحد ما دام بيحبوا بعض ربنا اغفر لنا ولاخواننا الذين سبقونا بالايمان. عمرنا ما هنكمل مع بعض الا لو اتعلمنا الاية دي. اغفر لنا يبقى انا دايما باصص
لتقصيري وعيوبي ولاخواننا الذين سبقونا يبقى انا دايما باصص لمزايا اخويا وسابقه وبالايمان القيمة الحقيقية للايمان ممكن تبقى انت داعية وفيه شيخ من الشيوخ مش مشهور خالص ولكن هو اعلى منك. انت عارف انه اعلى منك عيب. واعلى منك ايمان اتكسر له. اوعى تقهر الناس بشهرتك. اوعى تقهر الناس
لانك انت لك قبول مجتمعي اكتر منهم او اغنى منهم او عندك كرسي اتق الله. ضاع نفسك حيث وضعك الله. ما تضعش نفسك حيس وضعك الناس اتكسر لشيوخك اتكسر لاخوانك اللي انت عارف ان هم اعلم منك. واشد اجتهاد في العبادة منك. خد مكانك اوعى تاخد مكان مش مكانك. مش اللي
احضر له خمسمية يساوي خمسمية. واللي بيحضر له اتنين يساوي اتنين. لأ يا جماعة دي مقاييس اهل الدنيا. احنا مقاييسنا دينية. يبقى عشان نكمل مع بعض لازم تبص اغفر لنا وتبص لمزايا اخوك ولاخواننا الذين سبقونا
تحسبهم جميعا وقلوبهم شتى. ذلك بانهم قوم لا يعقلون. يبقى لما يكون منزرنا بنحب بعض بس حقيقة احنا اشتات متفرقين. يبقى احنا عندنا مشكلة في عقلنا لا يعقلون. ربنا ما قلش لا يؤمنون لا يتقون لا يوقنون. قال لا يعقلون. اللي مش عارف قيمة اخوه بيحط ايده في ايد اخوه ده بني ادم مجنون
مش عاقل اصلا. كمثل الشيطان قال للانسان اكفر فلما كفر. هو هو عيل صغير الشيطان بيلعب له كرة اكفر كفر ابو رصيصة الايادي نازلة بورصيصة. اللي قعد سبعين سنة يعبد ربنا على الصومعة لوحده. ولما الشيطان حاول يضيعه الشيطان موته ساجد لابليس
والعياذ بالله بعد ما زنا وقتل اللي زنا بها ودفنها وكدب على اهلها وسجد لابليس ومات سجد لابليس. طب ده ليه؟ ده عبد ربنا سبعين سنة لانه افتكر انه هيقدر يعبد ربنا لوحده. وافتكر انه هيقدر يوصل لربنا لوحده. جريمة برصيصة انه استغنى عن اخوه. ودي سورة الحشر. سورة الحشر من اسمها
يحشر المرء مع من احب يبقى انت عايز تبقى في المقامات العليا في الاخرة مش بعملك باللي انت بتحبهم اساسا يبقى شف اصلح الناس وابقى معهم في الدنيا عشان تبقى معهم في الاخرة
لرأيته خاشعا متصدعا من خشية الله. لو انزلنا هذا القرآن على جبل. لو قلبك صخر لو قلبك حجر المفروض يتصدع وينهار من ايات القرآن معقولة الجبل ارق منك معقولة الجبل هيتأثر بكلام الله اكتر منك الاعجاز التأثيري للقرآن. القرآن يفتت الحجر. طب القرآن هيعمل ايه
قلبك لو انت فعلا عشت مع كتاب الله سبحانه وتعالى اذا جاءكم المؤمنات مهاجرات فامتحنوهن. الصف الطاهر لازم ما يقيسهاش بالعدد لازم يقيسها فعلا ان اللي هيضاف لنا يكون قيمة حقيقية تمتحنوهن
ولا تمسكوا بعصم الكوافر. القصة مش ان مراتي جميلة. لو زوجتك الجميلة اللي بتحبها اختارت الكفر اختارت انها تعرض عن الله ولا تمسكه بعصب الكوافير اذا جاءك المؤمنات يبايعنك بحب الاية دي اوي يا جماعة. المبايعة ان انا هابيع حياتي لك. هابيع كل شيء لك. يعني المرأة ممكن تبيع لربنا زي ما الراجل
يبيع النساء شقائق الرجال صورة الممتحنة اصلا على اسم امرأة زي ما سورة المجادلة على اسم امرأة. الجزء التمانية وعشرين اصلا بيتكلم عن النساء كتير جدا وقيمة المرأة دي ام كلثوم بنت عقبة اللي هاجرت لوحدها ووقفت في وش الدنيا كلها عشان تروح للنبي عليه الصلاة والسلام. يبقى المرأة
ممكن تبيع حياتها لله. فيه صحابيات كتير. باعوا عمرهم لله. بيعي انت كمان لله سبحانه وتعالى كبر مقتا عند الله ان تقولوا ما لا تفعلون. الاية دي نازلة فعبدالله ابن سلام ومجموعة من الصحابة قاعدين يقولوا لو انا نعلم احب الاعمال الى الله. فالنبي نداه
فحسبوا بقى ان هيبقى فيه شكر وثناء ده بيقولوا ايه اللي ربنا بيحبه. فاذا بقول الله كبر مقتا. ما تبقاش كلامنج في الدين. الدين تطبيق احب الاعمال الى الله هو اللي
عارف الوقت. هو اللي انت عارفاه الوقتي. هو اللي ربنا اداك علم والذين جاهدوا فينا لنهدينهم. قال المفسرون من من جاهد فيما علم رزقه الله هداية ما لم يعلم. يبقى خليه ما تبقاش كلمنجي في الدين ان الله يحب الذين يقاتلون. في سبيله صفا يقاتلونه صفا. اهل اعمال
مش اهل كلام ومتوحدين مع بعضهم. فلما زاغوا ازاغ الله قلوبهم زي ما كنا بنزاغ من المدرسة زمان من حصة الفيزياء اللي ما بنحبهاش او الكيميا احيانا العبد يزوغ من تكاليف شرعية ما بحبش الدعوة. ما بحبش قيام الليل يزوغ فيقوم قلبه يزيغ
قلبه بقى يزوغ بقى من اليقين والايمان والتوحيد. اوعى جوارحك تزوغ من اعمال الدين. عشان قلبك ما يزوغش. في النهاية نختم بالشعار العظيم وتركوك قائما. وتركوك قائما. الله! النبي لما كل الصحابة جروا على القافلة وسابوه. ما انهارش
مش تركوك يا منار. اية في القوة النفسية. اية في القوة النفسية مش تركوك واقفة. قائمة قائم بامر الله. لو الدنيا كلها اتخلت عنك خليك واقف خليك صامد خليك راجل وتركوك قائما. شعار من سورة المنافقون يحسبون كل صيحة عليهم. اوعى تبقى جبان. الجبان خايف من كل
كل حاجة وخايف على كل حاجة وفاكر ان كل مشكلة هتبقى مصيبة وكل كلكوعة ولا ورم طالع هيبقى سرطان وكل مغص هيبقى اه ده فيه حاجة مصيبة ان كل حاجة خطر خليك شجاع. اوعى دي من صفات المنافقين. ذلك يوم التغابن. التغابن تضييع العمر. التغابن انك انت
حاجة غالية اوي وضيعتها بلا بما لا يساوي. طب ايه اللي بيضيع الاعمار حاجتين؟ ما اصاب من مصيبة! الابتلاءات! ان من ازواجكم واولادكم عدوا لكم المحبوبات اكتر حاجتين هيضيعوا عمرك محبوباتك والابتلاءات والمصايب. اوعى الابتلاءات توقفك عن ربنا. المطب بيخلي العربية تهدي مش بيخليها تقف
واوعى المحبوبات الدنيوية تشغلك عن ربنا عشان توصل لربنا سبحانه وتعالى. من سورة الطلاق وولاة الاحمال ان المرأة احمالها كتير اوي ارحمها. سورة الطلاق مليانة الفاظ رحمة بالمرأة. عشان كده بعدها ومن يتق الله يجعل له من امره يسرا. هتيسر عليها. ربنا
هييسر عليك وفي النهاية سورة التحريم قوا انفسكم واهليكم نارا وقودها الناس. انت عايز ابنك لحمه يبقى وقود جهنم؟ انت عايزة بنتك يبقى وقود جهنم ساكتة عليها. وهي دخلت اعدادي وما اتحجبتش لحد دلوقتي ليه
ساكت عليه وهو بقى في اولى اعدادي وما بيصليش لحد الوقتي ليه ؟ قوا انفسكم واهليكم نارا نكرة للتعظيم. وقودها الناس. عشان ما تشوفش احب وحتة من قلبك بيشوى في جهنم قدام عينيك بكرة خاف على ولادك خاف على دين ولادك. انت بتقوم الساعة اتنين بالليل تقفل الشباك احسن
الهوا تجيب لهم برد ومش خايفة عليهم من جهنم ربوا ولادكم. حفزوا ولادكم القرآن. اهتموا بدين ولادكم. اقعدوا مع ولادكم ولو مرة كل اسبوع تعلموهم حاجة في الدين وفي القرآن
اهتموا بدين اولادكم عشان ربنا سبحانه وتعالى يدخلكم جميعا الفردوس الاعلى مع بعض. اللهم اجعل القرآن العظيم ربيع قلوبنا ونور صدورنا وجلاء احزاننا وذهاب همومنا. اللهم امين